﻿ MITROPOLITUL GRIGORIE DASCALUL 1765-1834 Calugarul Grigorie * Viata si activitatea calugarului Grigorie Mitropolitul Grigorie Dascalul s-a nascut in Bucuresti in anul 1765 primind numele de botez Gheorghe. In ceea ce priveste familia nu se cunosc date despre aceasta mitropolitul nelasand nici o insemnare in privinta ei. A urmat cursurile vestitei Academii de la Sfantul Sava unde a invatat temeinic limbile greaca si latina dar mai ales teologia. In ceea ce priveste silinta se pare ca “injuga noptile cu zilele” pentru aprofundarea invataturii. In timpul studiilor a facu cunostinta cu doi calugari, anume Gherontie si Dorotei trimisi aici de staretul Paisie. Imprietenindu-se cu Gherontie, tanarul elev Gheorghe afla dedespre viata duhovniceasca ce se ducea la Neamt sub calauzirea staretului Paisie. Aici este tuns in monahism si primeste numele de Grigorie si totodata isi alege ca parinte duhovnicesc pe Gherontie. La scurt timp el este hirotonit ierodiacon de catre un arhiereu care a vizitat Manastirea Neamt. Despre cei doi ucenici ai lui Paisie s-a raspandit repede vestea, drept urmare sunt chemati la Bucuresti de mitropolitul Dositei iar Grigorie, ” introducatorul curentului paisian în Muntenia“ este numit purtator de grija al bibliotecii mitropoliei. Cei doi prieteni intocmesc la cererea lui Veniamin al Moldovei carti pentru seminarul de la Socola si intocmesc talcuiri la cartile de slujba pentru episcopul Iosif al Argesului. * Tipariturile lui Grigorie De la Grigorie au ramas pana astazi traduceri ale unor opere, unele chiar fundamentale pentru descoperirea dogmelor si a invataturii Sfintilor Parinti. El a dat dovada de o cunoastere aprofundata in special a limbii grecesti . Veniti în Capitala, cei doi monahi, au oferit spre tiparire, în 1799, lucrarea Carte folositoare de suflet, iar in 1801, Chiriacodromionul lui Nichifor Teotochis, care cuprinde talcuirea tuturor pericopelor evanghelice ale duminicilor de peste an. In scurtă vreme, faima lor s-a raspandit si in Mitropolia Moldovei. Mitropolitul Veniamin Costachi i-a îndemnat sa traduca Taina credintei noastre cei pravoslavnici, tiparita in 1803, si Talcuirea la Evanghelii a Sfantului Teofilact al Bulgariei, publicata în 1805. In 1806 a aparut si traducerea la Dogmatica Sfantului Ioan Damaschin, o carte esentiala a teologiei. Incepand cu 1807, tipografia Mitropoliei Moldovei se muta la Neamt ca urmare a izbucnirii conflictului ruso-turc. Aici vor aparea Vietile Sfintilor pe luna septembrie. Tot aici vor vedea lumina tiparului, dupa 1814, Apologia Sfantului Dimitrie al Rostovului, Talcuirea pe scurt a antifoanelor celor opt glasuri a Sfantului Calist Xanthopol si Adunare pe scurt a dumnezeestilor dogme ale credintei, lucrare apartinand lui Atanasie din Paros. * Calatoria la Muntele Athos La sfarsitul anului 1812 cand rusii rapesc Basarabia , nedespartiti Gherontie si Grigorie se hotarasc sa faca o calatorie la Muntele Athos. Ei sunt insotiti de alti doi calugari, unul din ei, Iachint ii paraseste la Seres, zicand ca o sa mearga la Ierusalim. Aici ei iau contact cu viata duhovniceasca de aici. Dupa o scurta perioada de timp se hotarasc sa se intoarca in tinuturile natale. In preajma orasului Filipupoli ei sunt atacati de talhari, finnd jefuiti si chinuiti, iar in urma ranilor, Gherontie moare. Grigorie ii ingroapa trupul la manastirea Anaghiri. Osemintele lui Gherontie sun aduse dupa sapte ani de Grigorie in Tara Romaneasca. Ramanand fara bunul sau prieten, Grigorie traieste in manastirea Neamt, iar mai apoi se retrage din pricini necunoscute la manastirea Caldarusani din Tara Romaneasca. Aici duce o viata simpla in chilia sa, in ceasta aflandu-se o rogojina peste o scandura ce-i slujea ca pat, o icoana in perete si o masuta de scris, nimic altceva. In aceaste conditii il gasesc boierii trimisi de noul domnitor Grigorie Ghica pentru al anunta ca acesta vrea sa-l numeasca mitropolit. Mitropolitul Grigorie al Ungrovlahiei * Inscaunarea Mitropolitului Grigorie “ Cautand, Ghica Voievod, monah carturar si luminat pentru cinstea de Mitropolit al Tarii Romanesti a fost inspirat de Duhul Sfant sa te cheme la aceasta inalta demnitate a Bisericii, pe care ai primit-o cu smerenie…” La inceputul lui ianuarie, in anul 1823 dand urmare domnestii chemari, parintele ierodiacon Grigorie pleaca pe jos la Bucuresti, unde Grigorie Ghica cu greu il indupleca sa accepte vrednicia de mitropolit. E hirotonit apoi preot si arhiereu si in ziua de 11 ianuarie 1823 este inscaunat pe scaunul mitropolitan al Ungrovlahiei. * Activitatea pastorala Una din principalele sale griji a fost sa dea Bisericii ce pastorea, ierarhi destoinici din neamul sau. Rand pe rand ajung in fruntea episcopiilor de Arges, Ramnic si Buzau, romani cu dragoste de tara si Biserica. A infiintat seminarii in diferite eparhii si in manastiri a numit stareti romani. Dar parintele mitropolit nu are parte de pastorire linistita decat vreme de cinci ani caci in anul 1828 izbucnind un nou razboi intre rusi si turci, domnitorul Grigorie Ghica fuge din tara si-l lasa pe el caimacam. Noua sa situatie de loctiitor de domn , starneste insa impotriva sa invidia boierilor, ravnitori la domnie si de aceea este silit sa-si paraseasca eparhia, plecand in surghiun la Chisinau. Dupa incheierea pacii intre rusi si turci ( Adrianopol, 1829 ) Grigorie se intoarce la Buzau, unde nu a irosit timpul. A infiintat aici o tipografie, in care a dat la lumina cateva dintre traducerile facute in timpul exilului, intre care si doua lucrari ale Sfantului Ioan Gura de Aur. Abia in august 1833 s-a intors la Bucuresti, reocupandu-si scaunul mitropolitan. Cu toate ca era in varsta si bolnav a inceput sa se reingrijeasca de buna desfasurare a vietii bisericesti. A inceput repararea catedralei pe care n-a putu-o insa termina. A continuat si activitatea culturala. In tipografia infiintata de el, a pus sub tipar primul volum din Vietile Sfintilor, dar nu a mai apucat sa-l vada tiparit. * Sfarsitul mitropolitului si urmasii sai Batran si obosit de truda carturareasca dar si de necazurile surghiunului mitropolitul Grigorie moare la 22 iunie 1834. in urma mortii sale conducerea Mitropoliei a fost incredintata celor trei episcopi: Neofit al Ramnicului, Chesarie al Buzaului si Ilarion al Argesului. Pentru viata, activitatea si stradania sa duhovniceasca, Ierarhul Grigorie, supranumit Dascalul, a ramas în istoria Bisericii si a poporului român drept cel mai de seama intaistatator al scaunului mitropoliei Tarii Românesti din secolul al XIX-lea. Sfantul Grigorie Dascalul * Canonizarea Sfantului Grigorie Dascalul Sfantul Grigorie Dascalul a fost trecut in randul sfintilor la 21 mai 2006 fixandui-se ca zi de serbare ziua de 22 iunie. Sfantul Sinod al Bisericii Ortodoxe Romane a aprobat aceasta hotarare in sesiunea de lucru din octombrie 2005 la propunerea Sinodului Mitropolitan al Mitropoliei Munteniei si Dobrogei. Astfel a fost recunoscuta activitatea pastorala, culturala si duhovniceasca a unuia dintre cei mai importanti ierarhi romani. * Tomos sinodal privind canonizarea Sf. Ierarh Grigorie Dascalu, mitropolitul Tarii Romanesti Sfantul Sinod al Bisericii Ortodoxe Romane , preaiubitului cler, cinului monahal si dreptmaritorilor crestini din cuprinsul Patriarhiei Romane, har, mila si pace de la Dumnezeu, iar de la noi parintesti binecuvantari Plina de voiosie si incununata cu laude este Biserica noastra Ortodoxa cand cinsteste pomenirea celor ce s-au invrednicit sa primeasca din mana Domnului cununa vietii.Unul dintre aceia pe care Dumnezeu i-a ales sa fie slujitori si urmaritori dreptei credinte este si luminatul ierarh Grigorie Dascalu, mitropolitul Tarii Romanesti (1765-1834). Parintele nostru Grigorie Dascalu, implinitor al virtutilor evanghelice, talcuitor al dumnezeiestilor Scripturi si povatuitor cucernic al faptelor bune, inca din frageda varsta, cu mintea luminata si de o viata curata a deprins invatatura Duhului pe care apoi a desavarsit-o la scoala Sf. Paisie de la Neamt. Apoi, fiind iubitor de intelepciune a primit ingerescul chip al calugariei de care nu s-a despartit pana la moarte. Pentru aceasta, Dumnezeu l-a chemat la treapta arhieriei spre a fi pilda vrednica de urmat pentru multi, ca acestia vazand faptele noastre cele bune sa slaveasca pe Tatal vostru cel din ceruri. Ca pastor de suflete s-a nevoit, si ostenindu-se cu traducerea si talcuirea sfintelor carti, iar dupa ce a suferit mai multe incercari si necazuri in aceasta viata trecatoare, s-a mutat catre Domnul ca un adevarat aparator al celor asupriti si marturisitor al credintei ortodoxe. Avand in vedere viata pilduitoare a invatatului ierarh Grigorie Dascalu, evlavia sa calugareasca si intelepciunea sa sfanta in pastrarea dreptei credinte si in talmacirea cuvantului lui Dumnezeu si a Sf. Parinti, pentru zidirea duhovniceasca si luminarea cinului calugaresc, a slujitorilor sfintelor altare si a poporului credincios, urmand invatatura Bisericii, randuiala sinodala si chemarii in ajutorul nostru cu puterea lui Dumnezeu, Cel inchinat si preamarit, noi, ierarhii Sfantului Sinod al Bisericii Ortodoxe Romane, hotaram ca de acum inainte, in veci, ierarhul Grigorie Dascalu, mitropolitul Tarii Romanesti, sa fie numarat intre sfintii Bisericii, sa fie pomenit si cinstit cu cantari de lauda in ziua de 22 iunie. Poruncim, de asemenea, in Duhul Sfant ca viata, slujba si icoana sfantului sa fie primite cu evlavie de preotii, calugarii si credinciosii ortodocsi, spre deplina statornicie a celor ce ne-am hotarat in chip sinodal si canonic, intarind cu semnaturile noastre acest tomos sinodal de canonizare a Sf. Ierarh Grigorie Dascalu, mitropolitul Tarii Romanesti, aducandu-i la cunostinta clerului si a tuturor credinciosilor din cuprinsul Patriarhiei Romane. Acest tomos sinodal, intocmit si aprobat de Sfantul Sinod in sedinta sa din 20-21 octombrie 2005, se proclama astazi, duminica, 21 mai, anul mantuirii 2006, in Catedrala patriarhala, la praznicul ocrotitorilor acesteia, Sf. Imparati Constantin si maica sa Elena, intocmai cu Apostolii, cu indemnul nostru catre tot clerul si cinul monahal si binecredinciosii crestini romani de aici si de pretutindeni de a cinsti cu evlavie si sfintele moaste ale Sf. Ierarh Grigorie Dascalu, mitropolitul Tarii Romanesti, aflate dupa canonizarea sa, care se vor aseza in biserica mare a Manastirii Caldarusani de langa Bucuresti. In chip sobornicesc si ca expresie a comuniunii ortodoxe, au participat astazi si inalti reprezentanti ai unor Biserici Ortodoxe. Bibliografie * Acatistul Sfantului Ierarh Grigorie Dascalul Mitropolitul Tarii Romanesti, condacul 6, ed. electronica; * Gusti, Dimitrie, Enciclopedia Romaniei,vol. I, ed. electronica, Bucuresti, 1938; * Justinian, P. F. Reinhumarea osemintelor mitropolitilor Grigorie Dascalul si Ghenadie Petrescu al Ungrovlahiei, in B.O.R. nr. 11-12, Ed. I.B.M.O., Bucuresti 1961; * Pacurariu, Pr. Prof. Dr. Mircea, Istoria Bisericii Ortodoxe Romane, Ed. I.B.M.B.O.R., Bucuresti, 2006; * Popescu, Pr. Nicolae Viata si faptele parintelui Grigorie Dascalul, mitropolitul Tarii Romanesti, in B.O.R. Revista Sfantului Sinod, numar festiv Grigorie Dascalul, nr. 5-6, Ed. Tipografia cartilor bisericesti, Bucuresti, 1934; * Vasiliu, Zoe A doua sarbatorire a Sfantului Ierarh Grigorie Dascalul, in Calea de lumina-Revista culturala a comunitatii din Montreal, nr. 159-160, ed. electronica ,Ed. Repro UQAM, Montreal, 2007. Site-uri : * Canonizarea mitropolitului GrigorieDascalul, http://www.crestinortodox.ro/sarbatori/sfantul-ierarh-grigorie-dascalu/canonizarea-sfantului-ierarh-grigorie-dascalu-69246.html, accesat la 16.02.2011. 